
Linnavara mahakandmine
1. Asjaolud ja menetluse käik

Narva Linna Arenduse ja Ökonoomika Amet taotleb vara mahakandmist oma bilansist. Mahakantav vara on koopiamasin CANON IR-2020, mis bilansile on võetud  06.08.2007 (inventari number on MUU-0009), soetusmaksumusega 2038,78 eurot. Tänasel masin on füüsiliselt ära kulunud, mis tõendab 14.11.2016 Argo Electronics OÜ akt tehnilise seisundi kohta ning selle koopiamasina bilansiline jääkmaksumus on 0 eurot (100% kulum).
Vara mahakandmise küsimus oli arutusel Narva Linnavalitsuse linnavarakomisjoni 14.12.2016. a istungil (protokoll nr 15, punkt 2) ning otsustati rahuldada Narva Linna Arenduse ja Ökonoomika Ameti vara bilansist mahakandmise taotlus.
2. Õiguslikud alused

2.1 Vastavalt kohaliku omavalitsuse korralduse seaduse § 30 lõike 1 punktile 2 linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

2.2 Narva Linnavolikogu 24.08.2006. a määrusega nr 34 vastuvõetud „Linnavara kõlbmatuks tunnistamise, mahakandmise ja hävitamise korra” § 7 kohaselt linnavara tunnistatakse kõlbamatuks, kui: 1) linnavara on muutunud kõlbmatuks avaliku kasutamise Narva linna valitsemise või tulu saamise otstarbeks ning linnavara pole õnnestunud võõrandada; 2) on tõestatud linnavara säilitamise ebaotstarbekus; 3) linnavara on osaliselt või täielikult hävinud. Sama korra § 14 lõike 2 alusel otsustab vallasasja kõlbamatuks tunnistamist ja mahakandmist, mis on raamatupidamisseaduse kohaselt käsitletav põhivarana ja mille bilansiline maksumus on üle 1920 eurot, Narva Linnavalitsus.
3. Otsus

3.1 Tunnistada Narva Linna Arenduse ja Ökonoomika Ameti vara kõlbmatuks:
koopiamasin CANON IR-2020, inventarinumber MUU-0009, bilansile võetud 06.08.2007.a, soetusmaksumus 2038,78 eurot, kulum 100% (jääkmaksumus on 0 eurot).

3.2 Kanda punktis 3.1 nimetatud vara maha.

4. Rakendussätted 

4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul                     korralduse teatavakstegemise päevast arvates.
4.2 Korraldus jõustub seadusega sätestatud korras.

